Peeter Hussar

Peeter Hussar (sündinud 5. märtsil 1959 Karksi-Nuias) on eesti taksidermist, loodusgiid-retkejuht ja looduse populariseerija.

Haridus ja töö
Peeter Hussar on lõpetanud 1977. aastal Kunda Keskkooli. Astus samal aastal Tartu Riiklikku Ülikooli bioloogiat õppima. 

Ülikooli ei lõpetanud, vaid õppis TRÜ Zooloogiamuuseumis taksidermiat ning töötas 1981–1983 sealsamas topisevalmistajana.

Aastatel 1983–1989 töötas taksidermisti ja topisekogu hooldajana Sagadi metsamuuseumis ning juhtis seal loodusretki, hiljem valmistas topiseid ja andis erialast nõu eraettevõtjana. Õppis Soomes loodusala ettevõtlust ning sai loodusgiidi-retkejuhi kvalifikatsiooni. 1996. aastast töötab loodusretkejuhina.Eva Klaas. Loodusgiid tunneb hästi inimloomust. Postimees/Tarbija. 15.12.2006.

Looduse populariseerijana
Peeter Hussar on ka mittekoosseisuline jahindusspetsialist, programmijuht ja giid. Tegutseb muu hulgas Eesti Loodushariduse Seltsis.

Kuulub ajakirja jahindus- ja loodusajakirja Eesti Jahimees asjatundjate toimkonda.Ajakiri Eesti Jahimees Eesti Jahimeeste Seltsi veebilehel (vaadatud 13.10.2019)

Ta on sage loodusüritustel esineja. Nii on ta esinenud koolides ja loodusmajades, kuid ka Eesti Loodusmuuseumi üritustesarjas "Öökulli akadeemia".Peeter Hussar räägib Öökulli akadeemias mägra iseloomust ja olemusest. Pealinn.ee, 01.11.2016. 

Varasema Sagadi muuseumi töötajana tunneb ta suurepäraselt Sagadi muuseumi ja Lahemaa rahvuspargi loodusväärtusi. Sagadi mõisa veebilehel iseloomustatakse teda ja tema looduse tutvustamise võtteid nii:
Loodusgiid ja jahimees Peeter Hussar on Lahemaa raudvara. Temaga koos uitame metsaradadel ja uurime looduse märke: kelle käpad on jätnud jäljed lumele, kelle küüned kriimud puukoorele, kes sabistab põõsastes või kes rõkkab puulatvades. Tema abil jutustavad oma loo lõhnad ja helid, isegi metsavaikus muutub kõnekaks! https://web.archive.org/web/20191013150643/https://sagadi.ee/mois/loodusretked/peetriga-metsas Avastusretk Peetriga Lahemaal]. Sagadi Mõisa veebileht (vaadatud 13.10.2019).

Peeter Hussar on loodusemees, kes tutvustab loodusteemasid paljudes massimeediakanalites nii lastele kui ka täiskasvanutele.

Tele- ja raadiosaadetes
 "Looduselust: Kobras" – ETV, 27. oktoober 2010. Sagadi metsamuuseumis ja koprarajal juhendab seiklejaid loodusemees Peeter Hussar.
 "Osoon" – ETV, 25. veebruar 2013. Koos Peeter Hussariga koprarajal kevademärke otsimas.
 "Osoon" – ETV, 14. oktoober 2013. Koos retkejuht Peeter Hussariga südasuvisel süstamatkal.
 "Lastetuba: Kes elab metsa sees?" – 2. veebruar 2016. Mis elu elatakse talvises metsas? Kas seal valitseb vaikus või toimetavad loomad oma tavalisi radu? Külas on metsamees Peeter Hussar.
 "Osoon" – ETV, 6. november 2017. Eetiline linnujaht roostikus koos Peeter Hussariga.
 "Osoon" – ETV, 19. november 2018. Peeter Hussar arutleb, mis on 21. sajandi jahimehe roll. Kas ainult loomade arvukuse reguleerija? Mida tähendab teaduspõhine jahindus? Miks jahindus on tihtipeale tabuteema?
 "Osoon" – ETV, 29. aprill 2019. 2019. aastal rakendub pilootprojekt, mis lubab kolme maakonna osadel põldudel pidada heidutusjahti põlde rüüstavatele hanedele. Kommenteerib loodusemees Peeter Hussar.
 "Vikerhommik" – Vikerraadio, 5. august 2019. Peeter Hussar kommenteerib, miks lubatakse tänavu küttida varasemast rohkem karusid.

Teosed
 2007 – Lahemaa / fotod: Pentti Johansson ja tekst: Peeter Hussar; toimetaja Maie Mägi, kujundus: Piia Sydänmaa. VR Kirjastus 2007 (eesti, soome ja inglise keeles) – teksti autor
 Sagadi mõis = Sagadi, a Country Manor in Estonia / Ants Hein; tõlge inglise keelde: Juta Ristsoo, Peeter Tammisto; kujundus: Andres Tali; fotod: Toomas Tuul ... jt], Tallinn : Hattorpe 2011 – fotode autor
 2012 – Minu esimene jahiraamat / Per Gabrielsson, Egon Grubbström, Christer Holmgren ... [jt; rootsi keelest tõlkinud Lea Vaher ; toimetanud Eesti töörühm: Peeter Hussar jt; kunstnik Svante Morgan, Eesti illustratsioonid: Rein Kuresoo; kujundus: Anu Maarand].	Tallinn : Eesti Jahimeeste Selts 2012 – toimetaja

Artikleid
Peeter Hussar. Suusk libiseb, rääts astub. Sinu Mets 2011 / nr 25, 1. detsember 2011.
Peeter Hussar. Mida pidada silmas trofeede vääristamisel? Eesti Jahimees 2013 / nr 1.
Peeter Hussar. Kui nugis kolib majja. Eesti Jahimees 2014 / nr 1.
Peeter Hussar. Trofeenaha nülgimine. Eesti Jahimees 2015 / nr 2.
Peeter Hussar. Peeter Hussar: jahipidamine on vaikimise kunst. Maaleht/Delfi. 08.01.2018.

Tunnustus
2008 – Virumaa Teataja pressisõberAarne Mäe. Virumaa Teataja pressisõber on Peeter Hussar. Virumaa Teataja, 10.12.2008.

Viited

Allikad
 Peeter Hussari osalusega telesaated ERR-i arhiivis

Välislingid
 Peeter Hussari esinemiste tutvustus Eesti Jahimeeste Seltsi kodulehel 
 Eva Klaas. Loodusretkejuht: "Eeltööd tuleb palju teha". Virumaa Teataja 14. mai 2016 (Digaris)
 Nugade testimise koolitus kopranülgimise näitel. Eesti Jahimeeste Selts, 4. juuli 2017
 Noortele karudele ei jagu metsas ruumi. Delfi, 5. august 2019

Kategooria:Taksidermistid
Kategooria:Eesti giidid
Kategooria:Sündinud 1959